Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: „7. számú melléklet a 6/2003. (III. 7.) BM rendelethez
Paragraph Index: 461

5. Az anyakönyvvezetõ jogosultság és felhasználói kártya bejelentõ lapját (a továbbiakban: ASZA bejelentõ lapok) a jegyzõ – a kitöltést követõen – haladéktalanul továbbítja a Kormány általános hatáskörû területi államigazgatási szervéhez. 5.1. A Kormány általános hatáskörû területi államigazgatási szerve képzi a felhasználó azonosítóját, és legyártatja a felhasználói kártyát a Központi Hivatallal. 5.2. A Központi Hivatal a – központilag elõállított – felhasználói kártyát a Kormány általános hatáskörû területi államigazgatási szerve számára juttatja el. 5.3. A felhasználói kártyát az anyakönyvvezetõ személyesen veszi át a Kormány általános hatáskörû területi államigazgatási szervének székhelyén. Az átvétellel egyidejûleg történik meg a felhasználói kártya aktiválása. 5.4. A Kormány általános hatáskörû területi államigazgatási szervének és a Központi Hivatal hozzáférésre jogosult köztisztviselõje esetében a felhasználói kártya gyártására, átvételére, aktiválására az 5. pontban foglaltakat kell megfelelõen alkalmazni. 5.5. A hazai anyakönyvezést végzõ anyakönyvvezetõ, továbbá a hazai anyakönyvezést végzõ hatóság vezetõje a jogosultság és felhasználói kártya bejelentõ lapját, valamint a központi anyakönyvi szerv hozzáférésre jogosult köztisztviselõje a jogosultság bejelentõ lapját közvetlenül a Központi Hivatalnak küldi meg.

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes